CELEX: 32020D0794
Language: fi
Date: 2020-06-16 00:00:00
Title: Neuvoston päätös (YUTP) 2020/794, annettu 16 päivänä kesäkuuta 2020, tehokkaan asevientivalvonnan edistämisestä annetun päätöksen (YUTP) 2018/101 muuttamisesta

17.6.2020   
               
               
                  FI
               
               
                  Euroopan unionin virallinen lehti
               
               
                  L 193/13
               
            
         NEUVOSTON PÄÄTÖS (YUTP) 2020/794,
         annettu 16 päivänä kesäkuuta 2020,
         tehokkaan asevientivalvonnan edistämisestä annetun päätöksen (YUTP) 2018/101 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 22 päivänä tammikuuta 2018 päätöksen (YUTP) 2018/101 (1), jossa säädetään kyseisen päätöksen 1 artiklassa tarkoitettujen toimien 30 kuukauden täytäntöönpanokaudesta, joka alkaa kyseisessä päätöksessä tarkoitetun rahoitussopimuksen tekopäivästä.
                  
               
                     (2)
                  
                  
                     Täytäntöönpanovirastona toimiva Bundesamt für Wirtschaft und Ausfuhrkontrolle pyysi 30 päivänä huhtikuuta 2020 unionin lupaa jatkaa päätöksen (YUTP) 2018/101 täytäntöönpanoa 30 päivään marraskuuta 2020 saakka meneillään olevasta covid-19-pandemiasta aiheutuvien haasteiden vuoksi.
                  
               
                     (3)
                  
                  
                     Päätöksen (YUTP) 2018/101 1 artiklassa tarkoitettuja toimia voidaan jatkaa 30 päivään marraskuuta 2020 saakka vaikuttamatta taloudellisiin resursseihin.
                  
               
                     (4)
                  
                  
                     Päätös (YUTP) 2018/101 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/101 seuraavasti:
            
                        1)
                     
                     
                        Korvataan 5 artikla seuraavasti:
                        
                           ”5 artikla
                           Tämä päätös tulee voimaan päivänä, jona se hyväksytään, ja sen voimassaolo päättyy 30 päivänä marraskuuta 2020.”
                        
                     
                  
                        2)
                     
                     
                        Korvataan liitteessä oleva 10 kohta seuraavasti:
                        
                                    ”10.
                                 
                                 
                                    
                                       Kesto
                                    
                                    Hanke päättyy 30 päivänä marraskuuta 2020.”
                                 
                              
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 16 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (YUTP) 2018/101, annettu 22 päivänä tammikuuta 2018, tehokkaan asevientivalvonnan edistämisestä (EUVL L 17, 23.1.2018, s. 40).